CELEX: 32011R0852
Language: da
Date: 2011-08-24 00:00:00
Title: Kommissionens gennemførelsesforordning (EU) nr. 852/2011 af 24. august 2011 om ændring af forordning (EU) nr. 397/2010 om fastsættelse af det kvantitative loft for eksport af sukker og isoglucose, der er fremstillet ud over kvoten, indtil udgangen af produktionsåret 2010/11

25.8.2011   
            
            
               DA
            
            
               Den Europæiske Unions Tidende
            
            
               L 219/1
            
         KOMMISSIONENS GENNEMFØRELSESFORORDNING (EU) Nr. 852/2011
   af 24. august 2011
   om ændring af forordning (EU) nr. 397/2010 om fastsættelse af det kvantitative loft for eksport af sukker og isoglucose, der er fremstillet ud over kvoten, indtil udgangen af produktionsåret 2010/11
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 61, første afsnit, litra d), sammenholdt med artikel 4, og
   ud fra følgende betragtninger:
   
               (1)
            
            
               I henhold til artikel 61, stk. 1, litra d), i forordning (EF) nr. 1234/2007 kan isoglucose, der i et produktionsår er produceret uden for kvoten, kun eksporteres inden for en kvantitativ grænse, der skal fastsættes.
            
         
               (2)
            
            
               Gennemførelsesbestemmelserne for eksport ud over kvoten, navnlig vedrørende udstedelse af eksportlicenser, er fastlagt i Kommissionens forordning (EF) nr. 951/2006 af 30. juni 2006 om gennemførelsesbestemmelser til Rådets forordning (EF) nr. 318/2006 for så vidt angår handel med tredjelande inden for sukkersektoren (2). Den kvantitative grænse bør dog fastsættes pr. produktionsår i forhold til afsætningsmulighederne.
            
         
               (3)
            
            
               Ved Kommissionens forordning (EU) nr. 397/2010 af 7. maj 2010 om fastsættelse af det kvantitative loft for eksport af sukker og isoglucose, der er fremstillet ud over kvoten, indtil udgangen af produktionsåret 2010/11 (3), er det kvantitative loft fastsat til 50 000 tons. En stor del af denne mængde er allerede opbrugt. Pr. 12. juli 2011 er der kun 16 520 tilbage, hvilket vil sige, at 67 % allerede er opbrugt. Som følge af de positive afsætningsmuligheder for isoglucose, der er fremstillet ud over kvoten, bør det kvantitative loft for eksport øges med 15 000 tons.
            
         
               (4)
            
            
               Forordning (EU) nr. 397/2010 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Artikel 2, stk. 1, i forordning (EU) nr. 397/2010 erstattes af følgende:
   
      »1.   For produktionsåret 2010/11, der løber fra den 1. oktober 2010 til den 30. september 2011, fastsættes det kvantitative loft, der er omhandlet i artikel 61, stk. 1, litra d), i forordning (EF) nr. 1234/2007, til 65 000 tons, udtrykt i tørstof, for eksport uden restitution af isoglucose, der er fremstillet ud over kvoten, og henhører under KN-kode 1702 40 10, 1702 60 10 og 1702 90 30.«
   
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. august 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 178 af 1.7.2006, s. 24.
   
      (3)  EUT L 115 af 8.5.2010, s. 26.